**ÍGY NÉZNEK KI KEDVENC LEXUSAINK EGY FOKKAL DURVÁB KIVITELBEN**

**Ilyen az amikor a dizájnerek és mérnökök egy kicsit szabad kezet kapnak: a dizájn tekintetében amúgy is vezetőnek számító, környezetbarát hibrid elektromos modelljeiről ismert luxusautógyártó, a Lexus megkérte munkatársait, hogy legnépszerűbb típusaiból készítsenek egy-egy vadabb kivitelt. Elkészült így az RC és LC sportkupé, az UX crossover és az ES és LS luxuslimuzin tuningváltozata is, a rajongók nagy örömére.**

Nagyjából egy hónapja, a a 2018-as SEMA rendezvényen a Lexus kiállította az új ES szedán, a hamarosan érkező UX crossover és a 2019-es RC kupé egyedileg átépített változatait, valamint a legújabb LC 500 Inspiration Series tanulmányt és egy egyedi építésű LS limuzint, az alábbi tanulmányneveken:

* 2019 RC 350 F SPORT Cross Country Custom
* Custom 2019 UX 250h
* Custom 2019 ES 350 F SPORT
* Custom 2019 LS 500 F SPORT
* LC 500 Inspiration Series tanulmány

A járművek speciális projekt-autók, amelyeket nem eredeti Lexus alkatrészekkel és tartozékokkal építettek át. Érdemes megjegyezni, hogy a nem eredeti Lexus alkatrészekkel és tartozékokkal történő átépítés érvénytelenítheti a Lexus garanciát, negatív hatással lehet a jármű teljesítményére és biztonságára, és előfordulhat, hogy nem kapja meg a közlekedési hatóságok engedélyét…azaz költséges játék lehet egy hasonló átépítés egy tuningműhelyben, ám a képeket elnézve az eredmény magáért beszél.

**Lexus RC 350 F SPORT Cross Country Custom**

A 2019-es modellévre megújuló Lexus RC 350 frissebb stílussal és megújult utastérrel jelenik meg. A kupé debütálását beharangozó RC 350 F SPORT Cross Country egy Miamitól Los Angelesig ívelő road show keretében érkezett a SEMA kiállításra, majd Atlantában és Austinban is megjelent, a végállomás pedig a novemberben megrendezett 2018-as Los Angelesi Autókiállítás volt. Az egyedi autó jellemzői:

* Vossen Hybrid kovácsolt HF-1 keréktárcsák, Ragyogó Fekete fényezéssel (elöl 20 x 9, hátul 20 x 10,5)
* Nitto NT 555 G2 gumiabroncsok (elöl 235/35/20, hátul 275/30/20)
* RS-R USA rugók
* Apexi N1-X Evolution Extreme kipufogó
* Race Sport Rock világítás
* Avery Satin Rushing Riptide fényezés

**Custom Lexus UX 250h**

Ez az egyedi építésű UX 250h lenyűgöző színvilágú Oracal fényezést kapott. A tetőn szintén egyedi csomagtartón áll egy Lexus F SPORT szénszálas vázú országúti kerékpár, amit a Lexus LFA szupersportkocsi gyártásának beindítása alkalmából készített a márka. Az LFA-hoz hasonlóan a Lexus F SPORT kerékpárt is Takumi mesterek rakják össze, a váz pedig ugyanabból az CFRP (szénszál-erősítésű) műanyagból készül, mint a Lexus szupersportkocsi karosszériája. Az épített autó jellemzői:

* NIA Auto Design ABS légterelő készlet
* Vossen VFS-1 keréktárcsák és Nitto Invo gumiabroncsok
* Apexi N1 EXV lengéscsillapítók
* Apexi N1-X Full Catback kipufogórendszer
* Inno Base tetőcsomagtartó-rendszer, vékony villás kerékpárrögzítővel

**Custom Lexus ES 350 F SPORT**

Ez a kifinomult ízléssel feltuningolt ES 350h egyedi vörös fényezést, 20 colos RAYS keréktárcsákat és Artisan Spirit karosszéria-tuningot kapott. Ám a legegyedibb kiegészítők a csomagtartóban találhatók: borhűtő, egyedi tölgyfa padlóburkolat, valamint a borospalackok és poharak tárolására szolgáló rekeszek. A modell egyedi jegyei:

* Jellegzetes metálvörös fényezés
* Artisan Spirit aero csomag
* RAYS Engineering Avventura Stratagia 20” x 8” keréktárcsák
* Michelin Pilot Sport 4S gumiabroncsok
* Egyedi tölgyfa padlóburkolat
* Borhűtő
* Borospohár-tartó
* Borospalack-tartó

**Custom LS F SPORT**

Az egyedi építésű LS 500 F SPORT minden mással összetéveszthetetlen megjelenéséről a különleges fényezés és a 22 colos, fekete WORK keréktárcsa-készlet gondoskodik. Az Artisan Spirit teljes körű aero csomag és a nagy teljesítményű Brembo fékek még izgalmasabbá varázsolják az autó kiállását. A modell jellemzői:

* Avery Denison egyedi fényezés Fényes Sötétszürke árnyalatban
* Artisan Spirit aero csomag
* 22” WORK keréktárcsák Michelin Pilot Sport gumiabroncsokkal
* Brembo fékcsomag (elöl 6 dugattyús, hátul 4 dugattyús, hornyolt féktárcsák, elöl 15.9”, hátul 15.0”)

**Lexus LC 500 Inspiration Series tanulmányautó**

A Lexus márka Inspiráció Sorozatának második járműve Lobbanó Sárga fényezést és fekete színű, egyedi kivitelű 21 colos kovácsolt könnyűfém keréktárcsákat kapott. A sötét és az élénk színek erős kontrasztja bármilyen távolságból azonnal felismerhetővé teszi az LC-t. A karbonszálas tető és az aktív hátsó légterelő méltóképpen koronázza meg e lenyűgöző kupé látványát. Az LC Inspiration Series utastere sem szűkölködik az egyedi megoldásokban. A kifejezetten ehhez az autóhoz készített sárga Alcantara ajtóbetétek jól rímelnek a karosszéria fényezésére, a túrautó-üléseket pedig kontrasztos varrással díszített félanilin kárpit borítja. Ugyanilyen varrás látható a műszerfalon, a középkonzolon és a kesztyűtartó fedelén is, egységes látványvilágot teremtve az egész kabinban. Az LC Inspiration Series tanulmányautót 471 lóerős, 5,0 literes V8-as motor hajtja, amelynek vonóerejét egy tízfokozatú automata sebességváltó juttatja el a hátsó kerekekhez. Az autó 4,4 másodperc alatt gyorsul fel 100 km/órás tempóra. A modell jellemzői:

* Lobbanó Sárga fényezés
* Fekete 21” kovácsolt könnyűfém keréktárcsák
* Egyedi, fehér színű utastér
* Sárga Alcantara ajtóbetétek
* Karbonszálas tető

###

**További információ:**

**Varga Zsombor**

PR manager

Toyota Central Europe Kft.

Tel.: +36-70-4000-990

E-mail: zsombor.varga@toyota-ce.com